One Shot

«One Shot» er ein song av Tin Machine frå albumet Tin Machine II frå 1991, skriven av David Bowie og Reeves Gabrels. Han vart gjeven ut som den tredje singelen frå albumet, og den sjette singelen deira totalt. Det var òg den siste singelen bandet gav ut. 

Bakgrunn og innspeling
Songen vart opphavleg spelt inn i 1989 etter den første Tin Machine-turneen, og det finst fleire demoinnspelingar frå øvingar av songen, som etter kvart lak ut på nettet. Då det andre Tin Machine-albumet vart gjeve ut på eit nytt selskap, føreslo direktøren i selskapet at dei skulle spele inn songen på ny med den «kjende» produsenten Hugh Padgham, som tidlegare hadde arbeidd med David Bowie i 1984 på albumet hans Tonight. Denne nyinnspelte versjonen var i følgje Reeves Gabrels, nesten identisk til originalen, men med ein litt betre gitarsolo.

B-sida var ein original song av Hunt Sales og Bowie kalla «Hammerhead», som av Nicholas Pegg vart skildra som ein «standard pseudo-sexistisk Tin Machine-sak». Eit lite klipp av songen dukka opp som eit løynd spor heilt på slutten av Tin Machine II.

Innhald

Europeisk CD-singel (London/Victory 869 574-2)
 «One Shot»– 4:02
 «Hammerhead»– 3:14

Amerikansk promo-CD (Victory CDP 522)
 «One Shot» (singelversjon) – 4:02
 CD-en kom ut i eit tredobbelt CD-omslag, som ein unne bretta ut og vise ein av Kouros-statuane på albumomslaget, med fronten av statuen på innsida og baksida av statuen på utsida. Singelen vart utskjert slik at det såg ut til at statuen heldt CD-plata i armane. I motsetnad til den amerikanske albumutgåva, var ikkje penisen til statuen luftbørsta vekk. 

Medverkande
Produsentar
 Tin Machine
 Hugh Padgham

Musikarar
 David Bowie – solovokal, gitar
 Reeves Gabrels – sologitar
 Hunt Sales – trommer, vokal
 Tony Sales – bass, vokal
 Kevin Armstrong – rytmegitar

Salslister
Liste (1991)PlasseringUS Billboard Alternative Songs3US Mainstream Rock TracksTin Machine II - Tin Machine | Songs, Reviews, Credits, Awards | AllMusic17

Kjelder

Denne artikkelen bygger på «One Shot» frå ,  den 12. september 2021. 
 oppgav desse kjeldene: 
Pegg, Nicholas, The Complete David Bowie, Reynolds & Hearn Ltd, 2000, 



Bakgrunnsstoff


Kategori:Singlar frå 1991
Kategori:Tin Machine-songar
Kategori:Songar skrivne av Reeves Gabrels
Kategori:Songar skrivne av David Bowie
Kategori:Songar produserte av Hugh Padgham
Kategori:Songar frå 1989
Kategori:Musikkvideoar regisserte av Dominic Sena
Kategori:London Records-singlar